Poštovani,

upute za uzorkovanje i analizu ovise o tome kakvu analizu tražite:

na internetskoj stranici [www.hzjz.hr](http://www.hzjz.hr) (lijevo u crvenom)

pod **Ispitivanje zdravstvne ispravnosti** – (pod) **Ispitivanje vode** nalaze se upute za:

**Pod 1) Zahtjev za osnovnu analizu vode** iz individualnih (privatnih) objekata: zdenci, izvori, cisterne, privatni bazeni za kupanje)

1. ispuniti ga na Odjelu prilikom predaje uzorka na analizu .... i/ili
2. preuzeti Zahtjev za ispitivanje vode – A analiza obrazac O-VODE-P2-2, te ispunjen, sa svim traženim podacima dostaviti zajedno s uzorkom na Odjel (cijena A analize iznosi 300,00 kn (uključen PDV) i uzorak donosite osobno) \*

**Pod 2) Zahtjev za uzorkovanje i ispitivanje vode u svrhu dobivanja uporabne dozvole (A-test)**

1. Vaš zahjtev u obliku Vašeg dopisa/narudžbenice.... i/ili
2. Preuzeti Zahtjev za uzorkovanje i ispitivanje vode u svrhzu dobivanja uporabne dozvole (A-test) obrazac O-VODE-P2-4, te ispunjen, sa svim traženim podacima poslati faksom 01 46 83 009, e-poštom vode@hzjz.hr, poštom ili donijeti osobno na Odjel (cijena jednog uzorka Atesta iznosi 1.025,00 kn (uključen PDV) i uzorak uzima službena osoba Odjela)

**Pod 3) Zahtjev za analizu voda koje nisu obuhvaćene** u prethodne dvije točke

1. Vaš zahtjev u obliku Vašeg dopisa/narudžbenice..... i /ili
2. Preuzeti Zahtjev za analizu vode s popisom pokazatelja koje je potrebno odrediti, obrazac O-VODE-P2-3, te ispunjen, sa svim traženim podacima, poslati faksom 01 46 83 009, e-poštom vode@hzjz.hr, poštom ili donijeti osobno na Odjel (cijena jednog uzorka prema traženim parametrima i važećem cijeniku Zavoda, uzorak donosite osobno \*\* ili prema traženju uzorkuje službena osoba Odjela)

**\* UPUTE ZA UZIMANJE UZORAKA VODE**

Na Odjel za kontrolu zdravstvene ispravnosti voda i vodoopskrbu građani mogu svaki dan dostaviti vodu na ispitivanje u svrhu ocjene zdravstvene ispravnosti vode za piće kao i za sve druge potrebe. Nažalost, vrlo često zbog nepravilnog uzimanja uzoraka nismo u mogućnosti napraviti tražene analize jer uzorci stignu ili prekasno ili nepravilno čuvani.

Vrlo je važno, naročito za mikrobiološka ispitivanja da analiza počne što prije nakon uzorkovanja, kao i da je uzorak uzet u propisnu ambalažu.

**Ambalaža za uzorkovanje**

􀂃 **sterilna boca za uzorkovanje od 500 mL može se preuzeti na Odjelu za** kontrolu zdravstvene ispravnosti voda i vodoopskrbu Hrvatskog zavoda za javno zdravstvo svaki radni dan od 8 do 16,00 h.

􀂃 **ukoliko je voda koja se želi analizirati klorirana MORA se koristiti sterilna boca koja sadrži natrij-tiosulfat (dobije se na Odjelu).**

 􀂃 **ne ispirati bocu prije uzorkovanja**

**Uzorkovanje vode iz slavine**

 **1)** Prije uzorkovanja ukloniti nastavke sa slavine ukoliko postoje (npr. gumeno crijevo, metalnu mrežicu...);

 **2)** Pustiti da hladna voda teče 5-10 minuta;

 **3)** Zatvoriti vodu na slavini;

 **4)** Dezinficirati (alkohol, dezinficijens...) ili spaliti plamenom (upaljačem) otvor slavine ;

 **5)** Otvoriti vodu;

 **6)** Skinuti čep sa sterilne boce pazeći da ne dođe do sekundarnog onečišćenja: boce, poklopca i slavine (ne dirati rukama grlo boce, unutrašnji dio poklopca boce ili čepa i otvor slavine);

 **7)** Postaviti bocu neposredno ispod izljevnog mjesta (slavine) i napuniti je tako da ostane oko 1 cm zraka u boci – **ne napuniti do vrha boce;**

 **8)** Uzorak dostaviti na Odjel isti dan **u roku od 6 sati nakon uzimanja**, a najkasnije do **14 h** kako bi se uzorak obradio isti dan. Ukoliko to nije moguće staviti uzorak u hladnjak na +4oC, te ga obavezno dostaviti što ranije slijedeći dan.

**Zaprimanje uzoraka: sv**aki dan od ponedjeljka do petka od 8 do 14 h.

**Preuzimanje Ispitnih izvještaja (nalaza):** od 13 do 15,45 h.

**Trajanje analize:** najmanje 3 dana

**\*\* Ukoliko je s Vaše strane uzorkovanje, molimo Vas da nas konzultirate u vezi potrebne ambalaže i načina uzorkovanja.**

**Lijep pozdrav,**

**vode@hzjz.hr**